Leitgeringer See

Da Leitgeringer See befindt se auf da Gemarkung vo da Stod Tittmoning im bayerischn Landkroas Traunstoa in Deitschland. Er liegt zwoarahoib Kilometa noadwestli vom Stodzentrum und is uma 1,7 Kilometa Luftlinie vo da östareichischn Grenz (Soizach) entfeant. Mid 460 Meta liegta uma 90 Hechnmeta owahoib vo da Soizach. Am Noadufa liegt da nomansgemde Ort Leitgering. Da See is stoak gebuchtet; am westlichn Seeufa befindt se midm Astener Moos a kloans Feichtgebiet, des zamm midm See (15 Hektar) a Flech vo uma 18 Hektar hod. Da See is voiständig vo oam Gehöjzsaum umgem. Er is ois Londschoftsschutzgebiet ausgwiesen. Des Bodn is ealaubt, des Befoahn mid Motorbootn ned. Es gibt oan Valeih vo Tret- und Rudabootn, oan Campingplotz und des „Strondbod“. Im Netz Beleg